ઇનકમ ટેક્સના નવા નિયમ મુજબ જો તમે તમારા નાણાંના સોર્સ અંગે સ્પષ્ટ જવાબ ના આપી શક્યા, તો આ પૈસા પર તમારે વધારે રેટ પર ટેક્સ ચૂકવવો પડી શકે છે. વિશેષજ્ઞોની જાણકારી મુજબ ઇનકમ ટેક્સના નવા નિયમ ખૂબ જ કઠોર છે અને બની શકે કે અધિકારીઓ આ નિયમોનો દૂરઉપયોગ પણ કરી શકે છે. ઇકોનોમિક ટાઇમ્સમાં છપાયેલી ખબર મુજબ જો તમારી પાસે કાળા નાણાં હોય અને તે વાતની જાણકારી ઇનકમ ટેક્સ અધિકારીઓને હોય તો નવા આયકર વિભાગના નિયમો તમારી મુશ્કેલી વધારી શકે છે. જે મુજબ વારસાગત ધરેણાં, ગીફ્ટ, નાના બિઝનેસમેનને મળેલી કોઇ અન્ય જગ્યાની પૂંજી, પુત્રીના લગ્નના ખર્ચ અને રોજિંદા ખર્ચાઓ વિષે અધિકારીઓ તમારી જોડે સવાલ જવાબ કરી શકે છે. અને આ તમામ પૈસાનો યોગ્ય હિસાબ જો તમે ન આપી શક્યા તો આ સ્થિતીમાં આ પૈસા પર ઉચ્ચ દરો લગાવી તમારે ઇનકમ ટેક્સ ભરવો પડી શકે છે.